কমন ডেস্কটপ এনভায়রনমেন্ট
কমন ডেস্কটপ এনভায়রনমেন্ট (সিডিই) হলো মোটিফ উইজেট টুলকিটভিত্তিক ইউনিক্স, ইউনিক্স-সদৃশ এবং ওপেনভিএমএস সিস্টেমের জন্যে একটি ডেস্কটপ পরিবেশ। এটি ইউনিক্স ৯৮ ওয়ার্কস্টেশন পণ্য মানদণ্ডের একটি অংশ ছিলো। বিশাল একটি সময় এটি বাণিজ্যিক ইউনিক্স ওয়ার্কস্টেশনের সাথে আসা "ধ্রুপদী" ইউনিক্স ডেস্কটপ ছিলো। অতীতে মালিকানাধীন সফটওয়্যার থাকলেও, ৬ আগস্ট ২০১২-তে এটি ফ্রি সফটওয়্যার হিসেবে মুক্তি পায়। ফ্রি সফটওয়্যার হিসেবে মুক্তির পরেই, এটি গ্নু/লিনাক্স ও বিএসডি ডেরাভিটের জন্যে পোর্ট করা হয়েছে।